|  |
| --- |
| Varsling Bergen Kommune/Eiendom/Sjøfartsdirektoratet |

Kommentar: Dokumentet ble opprettet for å lukke avvik 1 fra Helseverngodkjenning Bergen Kommune

**VARSLING BERGEN KOMMUNE/EIENDOM/SJØFARTSDIREKTORATET**

**1. ANSVAR OG MYNDIGHET**

1.1 Ansvar: Dette refererer til plikten eller forpliktelsen en person eller en rolle har til å utføre en bestemt oppgave eller opprettholde visse standarder.

1.2 Myndighet: Dette refererer til den tillatelsen eller beføyelsen som en person eller en rolle har til å ta beslutninger, iverksette handlinger eller godkjenne endringer innenfor rammene av prosedyren.

1.1.1 Ansvar basert på denne prosedyre: Alle skolens brukere som avdekker forhold det anses rimelig å varsle om iht. denne prosedyren

For varsling til Bergen Kommune, eller Eiendom: Elever varsler til kontaktlærer, som gir videre beskjed til KS-leder. KS-leder varsler Bergen Kommune og Eiendom/Driftsleder.

KS-leder har ansvar for å ha oversikt over på hvilken måte, og til hvem, varsling skal innrapporteres

1.2.1 For varsling til Sjøfartsdirektoratet: Aktuelle maritime stillinger gir beskjed til KS-leder. KS-leder varsler Sjøfartsdirektoratet

KS-leder har ansvar for å ha oversikt over på hvilken måte, og til hvem, varsling skal innrapporteres

1.2.1 Myndighet basert på denne prosedyre: KS-leder for å iverksette formell varsling basert på gjennomgått informasjon. KS-leder for å følge opp saken videre, og lukke denne.

**2. BAKGRUNN**

2.1 Skolen har diverse plikter for varsling av forhold som anses i strid med lovverk, forskrifter, og generelle prinsipper for HES/HMS. 

2.2. Prosedyren sikrer korrekt varsling til korrekte instanser

**3. REDEGJØRELSE FOR LOVVERK, FORSKRIFTER, GENERELLE PRINSIPPER, OG UTFØRELSE**

3.1 SJØFARTSDIREKTORATET

3.1.1. Skolen er pliktig å melde om "Vesentlige Endringer" til Sjøfartsdirektoratet. "Vesentlige Endringer" er løselig definert, men omfatter endringer innen alle skolens virksomhetsområder der kan tenkes å ha en potensiell signifikant innvirkning på utførelse av de krav som ligger til grunn for skolens sertifisering.

3.1.2  KS-leder innrapporterer på eget initiativ, eller etter innspill fra maritimt ansatte, mulige "Vesentlige Endringer" til Sjøfartsdirektoratet. Mulige "Vesentlige Endringer" adresseres også årlig i "Prosedyre for Ledelsens Gjennomgang"

3.2 EIENDOM

 3.2.1 Skolen er pliktig til å melde om forhold som kan ha en negativ innvirkning på elevers og ansattes helse relatert til skolens bygningsmasse, og i forbindelse med arbeid som utføres av håndverkere ved skolen.

Avhengig av konkret årsak, involveres - som et minimum - KS-leder, HVO, eller Driftsleder.  Vurdering av behov for varsling begrunnes i Arbeidsmiljøloven, Internkontrollforskriften, og generell HMS/HES.

Jamfør også "Prosedyre for bygningsrelatert arbeid".

Involveres HVO, eller Driftsleder, før KS-leder, så informerer HVO og Driftsleder videre til KS-leder.

3.2.2 KS-leder innrapporterer, etter innspill fra elever/ansatte (ofte fremmet via Avvikssystemet), HVO, eller Driftsleder potensielle og reelle negative forhold til Eiendom. Ansvaret kan delegeres til Driftsleder der dette er formålstjenlig.

3.3 BERGEN KOMMUNE

3.3.1 Skolen er pliktig til å melde om forhold som "åpenbart" kan ha negativ innvirkning på elevenes helse. Dette er basert på paragraf 17, 3. ledd i "Forskrift om Helse og Miljø i barnehager, skoler og skolefritidsordninger".  Av veilederen til Helsedirektoratet følger det at forhold som «åpenbart» kan ha negativ innvirkning på helsen er forhold som har en viss alvorlighetsgrad og/eller risikoforhold som

varer over tid. Varslingsgrunnlaget til Bergen Kommune er overlappende med varslingsgrunnlaget til Eiendom, men kan også gå utover dette.

3.3.2 KS-leder innrapporterer, etter innspill fra elever/ansatte (ofte fremmet via Avvikssystemet), HVO, eller Driftsleder, "åpenbare negative forhold" til Bergen Kommune, avdeling for Miljørettet Helsevern.

3.4 I de tilfeller hvor det etableres, og rapporteres om, forhold som åpenbart kan ha negativ innvirkning på elvenes helse, så videreformidles også denne informasjon ut til elevene via skolens kommunikasjonssystem. I prosedyre for skolestart legges det inn at elever informeres om paragraf 17, 3. ledd i "Forskrift om Helse og Miljø i barnehager, skoler og skolefritidsordninger"

**4. REFERANSER**

Prosedyre for bygningsrelatert arbeid

Prosedyre for Ledelsens Gjennomgang

Arbeidsmiljøloven

Internkontrollforskriften

Forskrift om Helse og Miljø i barnehager, skoler og skolefritidsordninger

Helsedirektoratet sin veiledning til "Forskrift om Helse og Miljø i barnehager, skoler og skolefritidsordninger"

Kryssreferanser

|  |  |
| --- | --- |
| [KS2017.2.1.7-01](https://lbm.datakvalitet.net/docs/pub/DOK00245.htm) | [Prosedyre for ledelsens gjennomgang - KS2017.2.1.7-01](https://lbm.datakvalitet.net/docs/pub/DOK00245.htm) |
| [KS2017.4.1.1-05](https://lbm.datakvalitet.net/docs/pub/DOK00677.htm) | [Overordnet prosedyre for bygningsrelatert arbeid](https://lbm.datakvalitet.net/docs/pub/DOK00677.htm) |

Eksterne referanser

|  |
| --- |
|  |